ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสก และของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีนพ.ศ. ๒๕๕๒[๑] ด้วยคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเมื่อวันที่ ๒๓ พฤศจิกายน พ.ศ. ๒๕๕๒ ว่า คำขอของบริษัทเซรามิค อุตสาหกรรมไทย จำกัด บริษัท โรแยล ซีรามิค อุตสาหกรรม จำกัด (มหาชน)และบริษัท โรแยลเอเซียบริคแอนด์ไทล์ จำกัด (บริษัทย่อยของบริษัทโรแยล ซีรามิคอุตสาหกรรม จำกัด (มหาชน)) ซึ่งมีสถานะเป็นอุตสาหกรรมภายในตามมาตรา ๓๓ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ที่ได้ร่วมกันยื่นขอให้พิจารณาตอบโต้การทุ่มตลาดสินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสก และของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตามที่มีแหล่งกำเนิดจากสาธารณรัฐประชาชนจีนมีพยานหลักฐานที่แสดงให้เห็นว่าคำขอมีมูลเกี่ยวกับการทุ่มตลาดและความเสียหายจึงเห็นควรให้เปิดการไต่สวนอาศัยอำนาจตามความในมาตรา๓๗ และมาตรา ๓๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กรมการค้าต่างประเทศออกประกาศเปิดการไต่สวนการทุ่มตลาดไว้ ดังต่อไปนี้ข้อ ๑สินค้าที่ถูกพิจารณา คือ สินค้ากระเบื้องปูพื้นและทางเดินกระเบื้องปูพื้นเตาหรือติดผนังที่เป็นเซรามิกไม่ได้เคลือบและที่เป็นเซรามิกเคลือบแล้วรวมทั้งหินโมเสกและของที่คล้ายกันที่เป็นเซรามิกไม่ได้เคลือบและที่เป็นเซรามิกเคลือบแล้วจะมีสิ่งรองรับหรือไม่ก็ตาม พิกัดอัตราศุลกากรประเภทที่ ๖๙.๐๗ (ครอบคลุมพิกัดย่อย๖๙.๐๗.๑๐.๐๐ และ ๖๙.๐๗.๙๐.๐๐) และ ๖๙.๐๘ (ครอบคลุมพิกัดย่อย ๖๙.๐๘.๑๐.๐๐๖๙.๐๘.๙๐.๑๐ และ ๖๙.๐๘.๙๐.๙๐) ที่มีแหล่งกำเนิดจากสาธารณรัฐประชาชนจีนข้อ ๒การพิจารณาการทุ่มตลาดและความเสียหายคณะกรรมการพิจารณาการทุ่มตลาดและการอุดหนุนพิจารณาเห็นว่า คำขอของบริษัท เซรามิคอุตสาหกรรมไทย จำกัด บริษัท โรแยล ซีรามิค อุตสาหกรรม จำกัด (มหาชน) และบริษัทโรแยลเอเซียบริคแอนด์ไทล์ จำกัด (บริษัทย่อยของบริษัท โรแยล ซีรามิค อุตสาหกรรมจำกัด (มหาชน))มีมูลเพียงพอที่แสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยมีข้อเท็จจริงโดยสังเขป ดังนี้๒.๑การทุ่มตลาด สินค้าที่ถูกพิจารณาจากสาธารณรัฐประชาชนจีนทุ่มตลาดในอัตราร้อยละ๙๗.๗๐ ของราคา ซี.ไอ.เอฟ.๒.๒ความเสียหายอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดย(๑)ปริมาณการนำเข้าสินค้าที่ถูกพิจารณาจากสาธารณรัฐประชาชนจีนเพิ่มสูงขึ้น(๒)การนำเข้าสินค้าที่ถูกพิจารณามีผลกระทบต่อราคาขายในประเทศและมีผลกระทบต่อผลการดำเนินการของอุตสาหกรรมภายในข้อ ๓กระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวน ทั้งนี้ผู้ผลิตและผู้ส่งออกจากต่างประเทศที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนครั้งนี้สามารถแจ้งความจำนงเป็นหนังสือ ต่อกรมการค้าต่างประเทศเพื่อขอรับแบบสอบถามภายในสิบห้าวันนับแต่วันที่ประกาศนี้ประกาศในราชกิจจานุเบกษาข้อ ๔การเสนอข้อเท็จจริงและความเห็นให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายในสามสิบวันนับแต่วันที่ประกาศนี้ประกาศในราชกิจจานุเบกษาข้อ ๕การขอทราบข้อมูลการเปิดการไต่สวนผู้ใดประสงค์ขอทราบข้อมูลข่าวสารเกี่ยวกับการเปิดการไต่สวนให้ยื่นคำขอได้ที่สำนักปกป้องและตอบโต้ทางการค้ากรมการค้าต่างประเทศ เลขที่ ๔๔/๑๐๐ ถนนนนทบุรี ๑ อำเภอเมือง จังหวัดนนทบุรี รหัสไปรษณีย์๑๑๐๐๐ หมายเลขโทรศัพท์ ๐ ๒๕๔๗ ๕๐๘๐-๒ หมายเลขโทรสาร ๐ ๒๕๔๗ ๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศ ณ วันที่ ๓๐พฤศจิกายน พ.ศ. ๒๕๕๒วิจักร วิเศษน้อยอธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๑๗๖ ง/หน้า ๕๗/๓ ธันวาคม ๒๕๕๒